Økonomiske+arbejdsgange

Disse arbejdsgange er tænkt i relation til forslag 2, som vi blev enige om på kollektivmødet 14/12.

Hvilke positioner er i spil?

Personer der tegner KBHFF som helhed: Ifølge de nuværende vedtægter er det formanden + et medlem af bestyrelsen. I det daglige har det indtil videre været formanden og kasseren i forening. Vi har to opgaver: At holde KBHFF som en forening og at ligestille Nørrebroafdelingen med de andre afdelinger.

Alle fakturaer sendes til okonomi@kbhff.dk?

Betaling af fakturaer kræver adgang til netbank.

Et muligt scenarie: Den nuværende kasserer (NIkolaj) er samtidig økonomiansvarlig for Nørrebro. Fremover er kasseren for hele foreningen ikke ansvarlig for bogføringen i en enkelt lokalafdeling.

Hvad skal foreningens kasserer lave? Samle og aflevere regnskab for hele foreningen til revisor. Holde kontakt til revisor.

Alle afdelinger har en konto i Danske Bank, hvor de afleverer penge i døgnboks. To personer (måske KBHFFs formand og kasserer i forening) overfører pengene fra denne konto til vores fælles konto i Merkur.

Alle fakturaer lander i samme indbakke.

En økonomiansvarlig i alle afdelinger er medlem af bestyrelsen og kan derfor betale fakturaer sammen med formanden.

Det overskud der ligger tilbage i fælleskassen efter at fakturaer er betalt (og der opretholdes en fælles buffer) skal så fordeles ud på de enkelte afdelingers konti.

Der står 100000 på kontoen. 60000 af disse står der som buffer. I uge 14 kommer der i alt 15 fakturaer på sammenlagt 30000 kr. 6 af dem bliver betalt af Amagers økonomiansvarlige, de sidste 8 af den øko.ansvarlige fra Nordvest. Der står nu 70000 på kontoen.

Dagen efter beslutter Vanløse at de vil købe en printer. Der er 10000 til rådighed på kontoen. Den øko. ansvarlige fra Vanløse kan godt hæve pengene i forening med formanden, men hvem vurderer om hun må?

Eller: De 10000 fordeles efter en nøgle: f. eks 6000 bliver lagt i en fælles investeringspulje og 4000 fordeles mellem afdelingerne efter omsætning.